Crkva svetog Ante Padovanskog u Lukavcu
<s>Crkva svetog Ante Padovanskog u Lukavcu je rimokatolička crkva u Vrhbosanskoj nadbiskupiji.</s><s>Nalazi se u dijelu Lukavca, Bosna i Hercegovina, sjeverno od željezničke pruge, u ulici Lukavačkih brigada.</s><s>U Bosni i Hercegovini ima ukupno 15 crkava, odnosno župa, koje su posvećene svetom Anti Padovanskom.</s><s>Komisija za očuvanje nacionalnih spomenika, na sjednici održanoj 5. novembra 2015. godine, donijela je odluku da se crkva sa župnim dvorom proglasi za  nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović, Dubravko Lovrenović i Ljiljana Ševo (predsjedavajuća komisije).</s><s>Nacionalni spomenik se sastoji od crkve, župne kuće i dvorišta.</s>

<s>Na zahtjev katoličkih vjernika i uz pomoć Tvornice sode u Lukavcu nadbiskup Josip Stadler je 1910. godine odobrio osnivanje župe u Lukavcu.</s><s>Do tada Lukavac je pripadao tuzlanskoj župi.</s><s>Crkvu je projektovao Karlo Paržik 1928. godine u duhu neoromanizma.</s><s>Karlo Paržik je bio jedan od najznačajnijih protagonista na arhitektonskoj sceni u Bosni i Hercegovini, tokom austrougarskog, ali i perioda između dva svjetska rata.</s><s>Stilski je najsličnija crkvi u Osovi iz 1926. godine, s naglaskom na kompoziciju volumena i motiv arkada ispod strehe s produženim trakama niz fasadu.</s><s>Župni dvor projektovao je Florijan Strauss iz Tuzle, vlasnik firme koja je izvela građevinske radove.</s><s>Radovi su završeni 1930. godine.</s><s>Župna je kuća daleko manje spomeničke vrijednosti od crkve.</s><s>Župa je 1932. godine promijenila patrona.</s><s>Novi zaštitnik župe je sveti Anto Padovanski i po njemu je nazvana novoizgrađena crkva.</s><s>Crkva Sv. Ante Padovanskog u Lukavcu je primjereno održavana i u vrlo dobrom konstruktivnom stanju.</s><s>Tokom 2017. god. putem transfera za obnovu kulturnog i graditeljskog naslijeđa Federalnog ministarstva nauke kulture i sporta izvršena je izgradnja drenažnog sistema i obnova fasade.</s>

<s>Reference</s>

<s>Vanjski linkovi 
 Zavod za zaštitu i korištenje kulturno-historijskog i prirodnog naslijeđa TK - Crkva Sv. Ante Padovanskog sa župnom kućom, graditelјska cjelina 
 Zbornik radova: Kulturno-historijsko i prirodno naslijeđe općine Lukavac - Lukavac, 31. 10. 2015.</s>

<s>Nacionalni spomenici u Lukavcu
L
Vrhbosanska nadbiskupija
L</s>

